**Referat af AMR – møde**

**Tirsdag den 27. november 2018 kl. 14.00 – ca. 16.00**

**Til stede:**

**Referent:** Christian **Dirigent:** Maiken

**Dagsorden:**

**Pkt. 012 – 18 Godkendelse af referat fra den 29.5.2018**

Referatet blev godkendt

**Pkt. 013 – 18** **Evaluering af kredsarbejdsdagene**

Det var super godt med tid til at komme i dybden med det, vi arbejder med. Der var god balance mellem alvor og sjov. Slides vedrørende punktet Professional kapital bliver udsendt til alle tillidsvalgte sammen med dette referat.

**Pkt. 014 – 18 Nyt fra skolerne**

* Hvad rør sig/fylder ift. arbejdsmiljøet på din skole?

BR: der er blevet investeret i nyt inventar, men det har været uden inddragelse af de tillidsvalgte eller i MED. Der arbejdes videre med APV.

EG: Hovedåren for rotterne er fundet og aflukket. Tillige med det har rottehunden været rundt og efter sigende skulle der ikke længere være rotter.

HL: Der opleves ro på skolen, og der arbejdes i øjeblikket på opgave/arbejdsbeskrivelser for alle dele af opgaveporteføljen for lærerne for at skabe åbenhed om krav i arbejdet.

HV: Der er blevet arbejdet videre med APV’en, men der er en utryghed blandt kollegerne, om opfølgningen på APV’en vil vise et resultat, der er bedre. Alle kolleger glæder sig til at få ansat en blivende leder, der kan sikre kontinuitet og ro. Der er i øjeblikket udfordringer med langtidssygemeldinger.

HØ: Der er fortsat udfordringer i arbejdsmiljøet i AB-grupperne. TR er inviteret med til et møde, der skal klarlægge udfordringernes omfang. En samlet AB-gruppe har henvendt sig konstruktivt til ledelsen for at få hjælp til at få skabt et godt arbejdsmiljø.

**Pkt. 015 – 18 Trivsels- og APV-målingerne**

* Hvad er opfølgningsplanen på de nuværende målinger?

BR: Der arbejdes videre på APV’en for at sikre gennemskuelighed i forhold til de to fysiske afdelinger, BR består af.

EG: Handleplaner er i løbende udarbejdelse i forhold til trivselskompas og IGLO. Der har været opfølgningsmøde med HR. Der opleves positive takter.

HL: Er løbende i gang med handleplaner. Der er en tydelig fælles ledelse, der gør arbejdet med planerne langt lettere.

HV: Der er ikke lavet handleplaner på baggrund af APV-målingen. En ny måling foretages i januar 2019.

HØ: En tillidsvalgt pr. afdeling med ansvar for at få ført handleplanerne ud i livet. Der arbejdes fortsat med det.

**Pkt. 016 – 18 Rengøring**

* På sidste møde blev AMR opfordret til at sætte fokus på rengøringen på skolerne. Hvilke tiltag er gjort på skolerne siden da?

BR: Ingen bemærkninger

EG: Der er særligt fokus på rengøringen i forhold til rotteproblematikken.

HL: Der vil blive en opfølgning på rengøringen i 2019.

HV: Rengøringen er fortsat ikke optimeret.

HØ: Efter besøg af kommunen er rengøringen blevet væsentligt bedre. Dog savnes der stadig hovedrengøring på skolen.

Der opfordres til at tage kontakt til kommunen, hvis oplevelsen af rengøringen ikke er, som det forventes. Det handler om at få fokus på rengøringen som en del af trivslen for både børn og medarbejdere.

**Pkt. 017 – 18 Retningslinjer for efteruddannelse for AMR**

Der orienteres kort om kommunens retningslinjer for kursus for arbejdsmiljørepræsentanter. Helt afgørende er det, at købekurser, der ikke udmeldes fra kommunalt hold, skal betales af skolerne selv. Vi opfordrer til at abonnere på NFA, BFA, Videncenter for arbejdsmiljø etc.

**Pkt. 018 – 18 Eventuelt og punkter til kommende møder**

* Nye kolleger (opfølgning på TR/AMR-møde)
* Indeklima (kommunalt budget)
* Ytringer på de sociale medier